Trei copii și un adult din Brașov au ajuns la spital, după ce unul dintre minori a încercat să aprindă focul la sobă
Trei copii mai mici de 15 ani și un adult au suferit arsuri în urma unui incendiu petrecut într-o locuință modestă din Hălchiu, județul Brașov.
Flăcările au izbucnit când unul dintre copii ar fi încercat să aprindă focul în sobă, aruncând benzină direct pe jar. Potrivit autorităților, în starea cea mai gravă este o fetiță de 2 ani, care se afla în patul din apropierea sobei.
O rudă a sărit să o salveze și s-a ales cu arsuri și ea. Toți au fost duși la spital cu ambulanțele, după ce pompierii au stins incendiul. Poliția face acum cercetări la fața locului.
Deocamdată nu se știe unde erau părinții celor mici când a izbucnit incendiul și nici dacă victimele sunt rude între ele.